**Информация за приетите и неприети забележки от РИОСВ и БД, съгласно чл. 10, ал. 1 от Наредбата за условията и реда за издаване на комплексни разрешителни (ПМС №238 от 02.10.2009 г., посл. изм., ДВ бр. 67/23.08.2019 г.) по проект на комплексно разрешително на „ОЛИВА” АД, гр. Кнежа, площадка гр. Полски Тръмбеш**

|  |  |  |
| --- | --- | --- |
| **Становище от отдел** | **Изпратено за становище** | **Получено становище** |
| РИОСВ – Велико Търново | 08.03.2023 г.**Срок: 14.03.2023 г.** | официално писмо – 21.03.2023 г. |
| БД „Дунавски район“ | официално писмо – 17.03.2023 г. |
| Дирекция МООС, ИАОС | 13.03.2023 г. – електронна поща |
| Дирекция ГДЛАД, ИАОС | 11.03.2023 г. – електронна поща |

|  |  |  |  |
| --- | --- | --- | --- |
| **Становище** | **Да/Не** | **Отдел** | **Обосновка** |
| **Условие № 3. Обхват** |
| На стр. 13 в ТО – в Емисии на отпадъчни води : - *„Представена е информация за различните потоци отпадъчни води, обектите от които се формират, техните количества и състав, начина по който ще се третират и отвеждат. Производствените отпадъчни води, формирани на площадката се отвеждат към градска канализация на град Полски Тръмбеш.“* – Да се има предвид, че приложената от оператора КАРТА № 4.3. не дава точна информация с географски координати където се намират трите точки на включване (Точка на заустване №1 (дъждовни води), Точка ма заустване №2 (смесен поток производствени и битово-фекални) и Точка на заустване № 3 (битово фекални)) в канализационната система на гр. Полски Тръмбеш. | **Да** | **РИОСВ** | Поради установено разминаване в текстовата част на заявлението за издаване на КР и приложенията към него от оператора ще се изиска допълнително уточняваща информация относно потоците отпадъчни води и точките на заустване на същите.  |
| - *„Представената оценка на съответствието на емисионните ограничения на избраната техника показва, че емисиите на вредни вещества в отпадъчните води от площадката ще отговарят на нормите, посочени в Приложение № 2 на Наредба №7 и договор с „ВиК Йовковци“ ООД – гр. Велико Търново“* – Да се има предвид, че в представения Договор, сключен между „ВиК Йовковци“ ООД и „Олива“ АД е разписано Приложение №1, в ковто са посочени общо 25 показателя (съобразено с Приложение № 2 на Наредба №7), показателите БПК5, ХПК, Неразтворени вещества, азот амонячен, фосфати и животински мазнини и растителни масла са само част от цитираните в Приложение № 1 на Договора, показатели. В договора не е изрично споменато, че анализи ще се осъществяват само по тези показатели. | **Да** | **РИОСВ** | Таблица 10.1.2.1, е допълнена с показателите, съгласно представения договор с ВиК оператора.. |
| **Условие № 4. Капацитет на инсталациите** |
| Наличната в РИОСВ-Велико Търново информация показва, че капацитетът на парни котли П-10/13 (означени в проекта на КР като №1 и №2) по паспортни данни е 10 тона пара/час, всеки (7 MW). Съгласно представената от оператора Декларация с изх. № ПТ-1267/05.11.2016г., котлите се експлоатират с максимална термична мощност 2,5 MW всеки, поради техническа невъзможност за достигане на максималния капацитет.В проекта на КР е посочено, че номиналната входяща топлинна мощност на парен котел №1 и парен котел №2 е 3,192 MW, което не съответства с посочените мощности (2,394 MW) в проекта на ТО | **-** | **РИОСВ** | Съгласно представено в приложение №1 7 становище от „Промишлена енергетика –ВТ“ АД, гр. Велико Търново **изчислената изходяща топлинна мощност** на котел П-10 е 2 394 kW/h. Съгласно представено писмо от МОСВ, изх. №26-00-436/21.04.2021г. (Приложение № 18 от заявлението) (копие от писмото е изпратено и до РИОСВ-Велико Търново) **изходящата топлинна мощност на всеки котел е 2,394 MW/h**, а **номиналната входяща топлинна мощност на всеки един котел е 3,192 MW (стойност, получена посредством разделяне на изходящата топлинна мощност на споменатия КПД)**. Предвид, че съгласно Приложение № 4 от ЗООС мощността на горивните инсталации се ограничава по **номинална входяща топлинна мощност**, капацитетът напарен котел №1 и парен котел № 2 е ограничен по номинална входяща топлинна мощност - **3,192 MW всеки**. |
| **Условие № 7 Уведомяване** |
| В ТО **Условие 7.1.** Условието е поставено, съгласно чл. 23, чл. 121, т.6 и ~~чл. 125~~ чл. 123в, т.4 от ЗООС (чл. 125 от ЗООС е неприложим към условието). | **Да/Не** | **БД** | В Условие 7.1. е добавен и чл. 123в, т. 4 от ЗООС. |
| **Условие № 8. Използване на ресурси** |
| **Условие 8.1. Използване на вода** |
| На стр. 12 „Използване на вода“ от техническата оценка – да се прецизира текста като се има предвид, че използването на вода от собствен водоизточник регламентирано с Разрешително за водовземане от подземни води № 11530401/28.10.2013г. изменено и продължено с Решение 2851/27.12.2016г. на БДДР е разрешено единствено с цел ***„водоснабдяване за охлаждане на производствени машини и съоръжения в процеса на работата им“***: текстът следва да бъде съобразен с изложеното в Условие 8.1.3. на ТО. | **Да** | **БД** | Коригирано |
| В ТО **Условие 8.1.1.** Съгласно чл. 44 и чл. 50 от Закона за водите, чл. 4, ал.6, т.1 от Наредба за условията и реда за издаване на комплексни разрешителни, **чл. 8 на Наредба № 4/14.09.2004г. за условията и реда за присъединяване на потребителите и за ползване на водоснабдителните и канализационните системи** и Методика…. | **Да** | **БД** | Условието е допълнено |
| В ТО **Условие 8.1.6.1.** Съгласно ~~чл. 125, ал.1, т.6~~ чл. 123в, т.6 от ЗООС и формат на ГДОС, съгласно образец на годишен доклад за изпълнение на дейностите, за които е предоставено комплексно разрешително….( чл.125, ал. 1 от ЗООС е отм. – ДВ, бр. 98 от 2018г., в сила от 28.08.2019 г.) | **Да** | **БД** | Условието е коригирано |
| **Условие № 9. Емисии в атмосферата** |
| **Условие 9.1.** **Работа на пречиствателното оборудване** |
| Монтирано е ново пречиствателно устройство към КПТ 12000/13 (котел №3) – тип воден скрубер, по предписание на РИОСВ. | **Да** | **РИОСВ** | **Добавено към проекта на КР** |
| **Условие 9.2.** **Емисии от точкови източници** |
| **В таблица 9.2.7 – продължение към Условие 9.2.7. от проекта на КР е посочена НДЕ за замърсител СО от 200 mg/Nm3 .** Съгласно разпоредбите на *Наредбата за ограничаване на емисиите на определени замърсители, изпускани в атмосферата от средни горивни инсталации* (ДВ. Бр. 63 от 31.2018 г.) **за този замърсител се изисква измерване, но няма определена НДЕ.** | **Да/Не** | **РИОСВ** | Таблица 9.2.7 от проекта на КР е коригирана, като за **СО** е поставена НДЕ **от 250 mg/Nm3** съгласно *Наредба № 1 от 27.06.2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници* *на емисии* до 31.12.2029 г. След 01.01.2030 г. не е поставена НДЕ за CO, тъй като Наредбата за СГИ предвижда само мониторинг за този замърсител. |
| **Предлагам записът в Таблица 9.2.4. – продължение по отношение на замърсител ЛОС (хексан), който се емитира от изпускащо устройство К 66 да бъде представен в друга таблица, като вместо НДЕ да се посочи НОЕ**, съгласно изискванията на *Наредба №7 от 21.10.2003г. за норми за допустими емисии на летливи органични съединения, изпускани в околната среда, главно в атмосферния въздух в резултат на употребата на разтворители в определени* *инсталации.* | **Да** | **РИОСВ** | **Коригирано** |
| **Условие № 10 Емисии в отпадъчни води** |
| Да се добави ново условие във връзка с изискванията на Тарифа за таксите за водовземане, за ползване на воден обект и за замърсяване, което гласи“*„Притежателят на настоящото разрешително да заплаща такса за заустване в градската канализационна система на производствени отпадъчни води, които нямат битов характер, съгласно разпоредбите на Тарифата по чл. 194, ал. 6 от Закона за водите, като към 31.01. на следващата година титулярът на разрешителното представя информация на съответния ВиК оператор за изчисляване и заплащане на таксата“* | Не | **БД** | Операторът не зауства в повърхностни или подземни води. Заплащането на таксите е съгласно договора с ВиК. |
| Номерацията не следва своя хронологичен ред: след Условие 10.1.1.3. не следва Условие 10.1.1.4., а е записано Условие 10.1.1.6., което обърква и следващите номера. Както и след Условие 10.1.2. не следва Условие 10.1.4., а следва Условие 101.1.3. | Да | **РИОСВ** | Поправено е 10.1.1.6 на 10.1.1.4.Условие 10.1.4. е по Методиката. |
| **Условие № 11. Управление на отпадъците** |
| На стр. 27 от Техническата оценка е посочено, че в хода на процедурата са представени (с писмо вх. № 13127/21.04.2021 г.) от МОСВ:- Решение № СП-56/20.04.2021 г. на министъра на околната среда и водите за определяне на слънчогледовата люспа, образувана от дейността на „ОЛИВА“ АД, гр. Полски Тръмбеш, като страничен продукт, по смисъла на чл. 4, ал. 1 от Закона за управление на отпадъците, с цел използване като гориво за получаване на топлинна енергия в директен или преработен вид/под формата на пелети и ВВИ/;- Решение № СП-57/20.04.2021 г. на министъра на околната среда и водите за определяне на слънчогледовия шрот образуван от дейността на „ОЛИВА“ АД, гр. Полски Тръмбеш като страничен продукт с цел използване като фураж за животни, в насипно състояние или пелетизиран;Във връзка с горното, **приложено, изпращаме Решение № СП-53/11.03.2021 г. и Решение № СП-54/18.03.2021 г.,** за определяне на страничен продукт по чл. 4, ал. 1 от Закона за управление на отпадъците, заедно с писмо изх.№ 26-00-1076/19.03.2021 г. на МОСВ, с което са изпратени на „ОЛИВА“ АД.В тази връзка, в ТО следва да се уточни цитирането на гореописаните решения. | **-** | **Дирекция МООС, ИАОС** | Приложените Решения са за площадката на „ОЛИВА“ АД, намираща се в с. Разделна, община Белослав. |
| **Условие № 13 Опазване на почвата и подземните води от замърсяване** |
| **Условие 13.2. Условия за мониторинг на подземните води** |
| 1. **Условие 13.2.1.** „Притежателят на настоящото разрешително да провежда собствен мониторинг на подземните води по показателите, посочени в Таблица 13.2.1. Мониторинг на подземните води“:
	1. **В Таблица 13.2.1., да се измени честотата на мониторинг на подземните води** от „Веднъж на 5 години“ на „Веднъж годишно“.
	2. **В Таблица 13.2.1., да се добави** измерване на нивото на подземните води и да се добави показател – перманганатна окисляемост.

**Мотиви:** В Разрешително за водовземане от подземни води чрез нови водовземни съоръжения № 11530401/10/28/2013, изменено с Решение № 2851/27.12.2019 г., са поставени „Изисквания към програмата за мониторинг:2. измерване на нивото на подземните води на всеки кладенец:а) ежемесечно по време на работа на помпеното оборудване и б) в началото на всеки сезон преди включване на помпеното оборудване;3. **ежегодно да изследва химичния състав на черпените подземни води на всеки кладенец** по:а) показателите рН, електропроводимост, концентрация на разтворен кислород, амониеви йони, нитрати, нитрити, фосфати, хлориди и сулфати;4. Изследване на химичния състав на черпените подземни води през 2023 г. и на всеки 6 години след това – за водоползватели І категория при разрешено водовземане с дебит над 1 л/сек, включващо всички показатели по чл. 67, ал. 1 (Наредба № 1) и други йони, осигуряващи йонен баланс на анализа.Използване на хексан в Инсталация за производство на растителни масла - цех Екстракция (като реагент) и наличието на подземно хексановото стопанство - 3 цистерни за хексан, всяка по 40 м3, в зоната на цех Екстракция – **е основание за предлагане на включване на перманганатна окисляемост като показател за мониторинг на подземни води.** | Да | **Дирекция МООС, ИАОС** | Таблица 13.2.1. е коригирана. |
| **Условие № 14. Предотвратяване и действия при аварии и случаи на непосредствена заплаха за екологични щети и/или причинени екологични щети** |
| **Условие 14.4** да се допълни както следва:*„Притежателят на настоящото разрешително незабавно да уведомява РИОСВ и БД и да води документация за следните случаи…“* | **Да** | **БД** | Условието е коригирано |
| **Условие № 15. Преходни режими на работа (пускане, спиране, внезапни спирания и други)** |
| В ТО **Условие 15.4** Съгласно ~~чл. 125, ал.1, т.6~~ чл. 123в, т.6 от ЗООС и формат на ГДОС, съгласно образец на годишен доклад за изпълнение на дейностите, за които е предоставено комплексно разрешително….( чл.125, ал. 1 от ЗООС е отм. – ДВ, бр. 98 от 2018г., в сила от 28.08.2019 г.). Корекцията е аналогична и за Условие № 15 и Условие № 16. | **Да** | **БД** | Условието е коригирано |
| **Условие № 16. Прекратяване на работата на инсталациите или на части от тях** |
| В ТО **Условие 8.1.6.1.** Съгласно ~~чл. 125, ал.1, т.6~~ чл. 123в, т.6 от ЗООС и формат на ГДОС, съгласно образец на годишен доклад за изпълнение на дейностите, за които е предоставено комплексно разрешително….( чл.125, ал. 1 от ЗООС е отм. – ДВ, бр. 98 от 2018г., в сила от 28.08.2019 г.). Корекцията е аналогична и за Условие № 15 и Условие № 16. | **Да** | **БД** | Условието е коригирано. |